26. ΝΟΜΟΘΕΤ. ΔΙΑΤΑΓΜΑ υπ’ αριθ. 4210 της 19/19 Σεπτ. 1961 (ΦΕΚ Α΄ 176) Περί συνταξιοδοτήσεως των υπαλλήλων του Οργανισμού Λιμένος Πειραιώς. Άρθρ.1.-1.Οι μόνιμοι υπάλληλοι και υπηρέται του Ο.Λ.Π. και τα μέλη των οικογενειών αυτών δικαιούνται συντάξεως εκ του Οργανισμού τούτου υφ’ ους όρους αποκτώσι το δικαίωμα τούτο και οι τακτικοί Δημόσιοι υπάλληλοι και τα μέλη των οικογενειών αυτών. 2.Επί των μονίμων υπαλλήλων του Ο.Λ.Π. εφαρμόζονται κατ’ αναλογίαν άπασαι αι διατάξεις του Α.Ν. 1854/51 ως και άπασαι αι ισχύουσαι εκάστοτε διατάξεις περί απονομής συντάξεως εις τους Δημοσίους Πολιτικούς υπαλλήλους πλην αν άλλως ειδικώς ορίζεται δια του παρόντος. Άρθρ.2.-Ως συντάξιμος πραγματική υπηρεσία θεωρείται η υπηρεσία του μονίμου υπαλλήλου ή υπηρέτου παρά τω Ο.Λ.Π. τω τέως Λιμενικώ Ταμείω Πειραιώς και τω τέως Γραφείω Εργασίας Λιμένος Πειραιώς. Άρθρ.3.-Ως συντάξιμος πραγματική υπηρεσία προσμετρουμένη εις την κατά το προηγούμενον άρθρον τοιαύτην υπηρεσίαν λογίζεται: 1.α)Οιαδήποτε προγενεστέρα υπηρεσία τακτικού ή εκτάκτου ή επί συμβάσει Δημοσίου υπαλλήλου ή υπηρέτου ως και η κατά το έδάφ. γ΄ της παρ. 1 του άρθρ. 12 του Α.Ν. 1854/51 αναγνωριζομένη υπηρεσία του Α.Ν. 1909/39 υφ’ ους όρους και προϋποθέσεις αναγνωρίζονται αι υπηρεσίαι αύται ως συντάξιμοι δυνάμει των ισχυουσών διατάξεων και δια τους δημοσίους υπαλλήλους και υπηρέτας. β)Η προγενεστέρα εν τω Στρατώ της ξηράς, θαλάσσης, αέρος και χωροφυλακής προϋπηρεσία του υπολογισμού και αποδείξεως αυτής ενεργουμένων κατά τους όρους των περί συντάξεως των δημοσίων πολιτικών υπαλλήλων νόμων. γ)Η προγενεστέρα υπηρεσία ως εκτάκτων ή ημερομισθίων ή επί συμβάσει υπαλλήλων παρά τω Ο.Λ.Π., ταις Ελευθέραις Ζώναις Πειραιώς και Θεσσαλονίκης, τω τέως Γραφείω Εργασίας Λιμένος Πειραιώς και τω τέως Λιμενικώ Ταμείω Πειραιώς. (Αντί για τη σελ. 290,21(γ) Σελ. 290,21(δ) Τεύχος 1095-Σελ. 39 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.26 δ)Η προγενεστέρα υπηρεσία τακτικού ή εκτάκτου υπαλλήλου παρ’ οιωδήποτε Λιμενικώ Ταμείω του Κράτους. ε)Ο χρόνος υπηρεσίας και μέχρι 10 το πολύ ετών ως εργατών Λιμένος Πειραιώς εφ’ όσον αύτη εθεωρήθη κατά Νόμον ως προσόν δια τον διορισμόν των περί ων πρόκειται υπαλλήλων παρά τω Ο.Λ.Π. Η πιστοποίησις του χρόνου της τοιαύτης υπηρεσίας γίνεται υπό του Ταμείου Ασφαλίσεως Ασθενείας και Προνοίας Λιμενεργατών Πειραιώς. ς)Ο χρόνος υπηρεσίας ως εκτάκτου ή επί συμβάσει ή επί ημερησία αποζημιώσει υπαλλήλου ή φύλακος του Νόμ. 6148/34 και Α.Ν. 1052/38 παρά τω Ο.Λ.Π., ως και ο χρόνος υπηρεσίας ως εκτάκτου επί ημερησία αποζημιώσει εργάτου υφ’ οιανδήποτε μορφήν υπηρετήσαντος εν τω Ο.Λ.Π. Η πιστοποίησις του χρόνου της τοιαύτης υπηρεσίας γίνεται υπό των αρμοδίων υπηρεσιών του Ο.Λ.Π. ζ)Ο εκτός υπηρεσίας χρόνος των αποκατασταθέντων δια του Θ/1946 ψηφίσματος υπαλλήλων του Ο.Λ.Π., ως και των αποκατασταθέντων δια της 24/1945 συντακτικής πράξεως υπαλλήλων του Ο.Λ.Π. η)Ο χρόνος παρά τοις Δήμοις και εν τη Ενώσει Δήμων και Κοινοτήτων Υπηρεσίας (τακτικής και εκτάκτου) ως και ο χρόνος υπηρεσίας εις Νομικά Πρόσωπα ή Οργανισμούς Δημοσίου Δικαίου, ως αύτη ορίζεται υπό των εκάστοτε ισχυουσών διατάξεων περί συνταξιοδοτήσεως των δημοσίων υπαλλήλων. θ)«Η προ της προσλήψεώς των εις τον Ο.Λ.Π. και μέχρι 10 ετών υπηρεσία ως υπαλλήλων παραλαβής και παραδόσεως εμπορευμάτων Λιμένος Πειραιώς των προερχομένων εκ του συνδέσμου παραλαβής και παραδόσεως εμπορευμάτων, ως ζυγιστών γαιανθράκων Νόμ. 6148 του 1934 και ζυγιστών σίτου. Η ανωτέρω υπηρεσία βεβαιούται δι’ αποφάσεως της Επιτροπής του άρθρ. 10 του Α.Ν. 2414/1940 των προς αυτήν υποβαλλομένων αιτήσεων συνοδευομένων κατά περίπτωσιν επί ποινή απαραδέκτου υπό βεβαιώσεως του συνδέσμου υπαλλήλων παραλαβής και παραδόσεως εμπορευμάτων Λιμένος Πειραιώς ή του Σωματείου Ζυγιστών Γαιανθράκων ή του Εργατικού Κέντρου Πειραιώς δια τους ζυγιστάς σίτου». Το εδάφ. θ΄ αντικατεστάθη ως άνω αφ’ ης ίσχυσε δια της παρ. 1 άρθρ. 1 του Ν.Δ. 4602/1966 (κατωτ. αριθ. 36). Σελ. 290,22(δ) Τεύχος 1095-Σελ. 40 ι)Πάσα άλλη προϋπηρεσία λογιζομένη ως συντάξιμος κατά τας εκάστοτε ισχυούσας περί συνταξιοδοτήσεως των δημοσίων υπαλλήλων διατάξεις. «ια)Ο εκτός υπηρεσίας χρόνος των απολυθέντων δια της Δ/1.4.1935 συντακτικής πράξεως υπαλλήλων του Ο.Λ.Π. και είτα διορισθέντων εν τω Ο.Λ.Π. προ της εκδόσεως της Β/1936 συντακτικής πράξεως». Το εδάφ. ια΄ προσετέθη δια της παρ. 2 άρθρ. 1 Ν.Δ. 4602/1966 (κατωτ. αριθ. 36). «ιβ).Ο εκτός υπηρεσίας χρόνος των απολυθέντων δια του Ν.Δ. 91/1941 υπαλλήλων του ΟΛΠ, δι’ ενεργείας αυτών στρεφομένας κατά της κατοχικής Κυβερνήσεως και επαναδιορισθέντων κατά την κατοχήν εις την εξ ης απελύθησαν θέσιν». Το εδάφ. ιβ΄ προστέθηκε ως ανωτέρω από την παρ. 2 άρθρ. 18 του Νόμ. 955/1979 (ΦΕΚ Α΄ 189), (τόμ. 29 σελ. 90,675). 2.Αι κατά την προηγουμένην παράγραφον υπηρεσίαι, πλην των τοιούτων «των εδαφ. ς΄-θ», λογίζονται ως συντάξιμοι εφ’ όσον συντρέχουν αναλόγως αι δια τους Δημοσίους υπαλλήλους εκάστοτε τασσόμεναι προϋποθέσεις περί ων αι διατάξεις των άρθρ. 11, 12 και της παρ. 1 του άρθρ. 13 του Α.Ν. 1854/51, ως ετροποποιήθη μεταγενεστέρως. Αι εντός « » λέξεις αντικατεστάθησαν ως άνω δια της παρ. 1 άρθρου μόνου Ν.Δ. 4238/1962 (κατωτ. αριθ. 30).  «3.Οι υπηρεσίες εκτάκτου υπαλλήλου ή εργάτη δε λογίζονται συντάξιμες, αν προσφέρθηκαν πριν από τη συμπλήρωση του 17ου έτους της ηλικίας τους ή προκειμένου για όσους ακολούθως μονιμοποιήθηκαν στην υπηρεσία του Ο.Λ.Π. πριν από τη συμπλήρωση του 15ου έτους της ηλικίας τους». Η παρ. 3 αντικαταστάθηκε ως άνω από την παρ. 1 άρθρ. 15 Νόμ. 1813/1988, ΦΕΚ Α΄ 243, (τομ. 29, σελ. 90,810). 4.«Εν ουδεμιά περιπτώσει δύναται να προσμετρηθώσιν αι υπηρεσίαι των περιπτ. ζ΄, η΄ και ια΄ της παρ. 1 δια χρόνον εν συνόλω μείζονα της πενταετίας». Η παρ. 4 αντικατεστάθη ως άνω αφ’ ης ίσχυσεν δια της παρ. 3 άρθρ. 1 του Ν.Δ. 4602/1966 (κατωτ. αριθ. 36). 20.Δ.δ.26 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) Άρθρ.4.-1.Ο χρόνος πάσης προγενεστέρας παρά τω Δημοσίω υπηρεσίας των διορισθέντων εις οιανδήποτε θέσιν του Ο.Λ.Π. συνταξιούχων του Δημοσίου θεωρείται κατά πάντα ως τοιούτος πραγματικής συνταξίμου υπηρεσίας προσμετρούμενος εις τον παρά τω Ο.Λ.Π. συντάξιμον χρόνον. Δια τους μεταταγέντας εις τον Ο.Λ.Π. εκ του Δημοσίου ή εκ Νομικών Προσώπων Δημοσίου Δικαίου βάσει της διατάξεως της παρ. 2 του άρθρ. 12 του Ν.Δ.2942/54 «περί τροποποιήσεως και συμπληρώσεως των περί ΟΛΠ και περί Λιμενικών Ταμείων κειμένων διατάξεων» υπαλλήλους υπολογίζεται συντάξιμος εκ του ΟΛΠ άπας ο χρόνος της προϋπηρεσίας των παρά τω Δημοσίω ή τω Ν.Π.Δ.Δ. εξ ου μετετάγησαν εφ’ όσον ούτοι συνεπλήρωσαν πενταετή τουλάχιστον πραγματικήν υπηρεσίαν παρά τω Ο.Λ.Π. 2.Αι διατάξεις της προηγουμένης παραγράφου του παρόντος έχουσιν εφαρμογήν μόνον εάν ο δι’ αυτών αναγνωριζόμενος συντάξιμος χρόνος δεν υπελογίσθη δια την απόληψιν συντάξεως παρά του Δημοσίου Ταμείου ή ετέρου Ν.Π.Δ.Δ., ή εάν υπελογίσθη μόνον εφ’ όσον ο ενδιαφερόμενος παραιτηθή της εκ του Δημοσίου ή Ν.Π.Δ.Δ. συντάξεως και επιστρέψη την τυχόν ληφθείσαν σύνταξιν κατά τον χρόνον της υπηρεσίας αυτού εις τον Ο.Λ.Π. Άρθρ.5.-1.Αι κατά το παρόν Ν.Δ/μα συντάξεις κανονίζονται παρά του Ελεγκτικού Συνεδρίου εφαρμοζομένων εν τω κανονισμώ τούτων των διατάξεων του Οργανισμού του Ελεγκτικού Συνεδρίου. 2.Ο Ο.Λ.Π. απονέμει τας παρά του Ελεγκτικού Συνεδρίου κανονιζομένας συντάξεις και εκδίδει τα συνταξιοδοτικά διπλώματα τηρουμένων αναλόγως των διατάξεων των άρθρ. 67, 68, 69 του Α.Ν.1854/51. Άρθρ.6.-1.Αι διατάξεις των άρθρ. 1-5 του παρόντος έχουσιν εφαρμογήν και επί των υπαλλήλων του Ο.Λ.Π. των εξελθόντων της υπηρεσίας από του έτους (1952) «1948» και εντεύθεν των ενδιαφερομένων δικαιουμένων, όπως εντός ανατρεπτικής προθεσμίας, (εξ μηνών) «ενός έτους» από της ισχύος αυτού υποβάλωσιν εις το Ελεγκτικόν Συνέδριον αίτησιν μετά σχετικών δικαιολογητικών δια την αναγνώρισιν ή αναθεώρησιν της συντάξεώς των. Ο αριθμός «1948» ετέθη εις αντικατάστασιν του 1952 δια της παρ. 2 άρθρου μόνου ΝΔ.4238/1962 (κατωτ. αριθ. 30). Ομοίως αι λέξεις «ενός έτους» ετέθησαν εις αντικατάστασιν των λέξεων (εξ μηνών) δια της παρ. 3 του αυτού ως άνω Ν.Δ/τος. Η πληρωμή της τυχόν αναγνωριζομένης συντάξεως ή αυξήσεως της αναγνωρισθείσης συντάξεως άρχεται από της εκδόσεως της σχετικής πράξεως ή αποφάσεως του Ελεγκτικού Συνεδρίου εξαιρέσει των εξελθόντων της υπηρεσίας του Ο.Λ.Π. εντός του έτους 1961, ων η σύνταξις ή η αύξησις της συντάξεως είναι πληρωτέα συμφώνως προς τας ισχυούσας κατά τον χρόνον της εξόδου των σχετικάς διατάξεις. 2.Ως μισθός δια τον Κανονισμόν της συντάξεως των αδιαβαθμίστων τεχνικών υπαλλήλων του Ο.Λ.Π. (Τεχνικού Συμβούλου-Διευθυντού Τεχνικών Υπηρεσιών και Αρχιμηχανικού Α΄τάξεως) των αποχωρησάντων της υπηρεσίας μετά την ισχύν του Α.Ν.1537/50 και προ της ισχύος του από 2/3.12.54 Β.Δ/τος περί Οργανισμού των Υπηρεσιών του Ο.Λ.Π. λαμβάνεται ο υπό του άρθρ. 23 παρ. 3 εν συνδυασμώ προς το άρθρ. 31 του Δ/τος τούτου καθοριζόμενος τοιούτος.

[Source: greek_legal_code_raptarchis | Tokens: 7896]